b'\n_START_ARTICLE_\nGunpei Yokoi\n_START_SECTION_\nNintendo\n_START_PARAGRAPH_\nGunpei Yokoi tuli Nintendolle t\xc3\xb6ihin vuonna 1965. H\xc3\xa4n oli juuri suorittanut loppututkinnon elektroniikasta Doshishan yliopistossa, ja p\xc3\xa4\xc3\xa4si Nintendolle t\xc3\xb6ihin liukuhihnalle. Vuonna 1970 Nintendon silloinen toimitusjohtaja Hiroshi Yamauchi pyysi Yokoita tuottamaan jotakin joulumarkkinoille. Seuraavana p\xc3\xa4iv\xc3\xa4n\xc3\xa4 Yokoi esitteli omaksi ilokseen tekem\xc3\xa4ns\xc3\xa4 Ultra Handin, josta sen j\xc3\xa4lkeen tuli j\xc3\xa4ttimenestys 1,2 miljoonalla myydyll\xc3\xa4 kappaleella. _NEWLINE_Sharpilta palkatun Masayuki Uemuran kanssa Yokoi kehitti muun muassa Beam Gun valopistoolipelit._NEWLINE_Nintendo siirtyi videopelimarkkinoille, ja Yamauchi pyysi Yokoita tekem\xc3\xa4\xc3\xa4n jotain uutta. Tuloksena oli suosittu Game & Watch -k\xc3\xa4sikonsoli-sarja, jonka pelit olivat nestekiden\xc3\xa4yt\xc3\xb6ll\xc3\xa4 ja noin luottokortin kokoisia. Pelien edistyess\xc3\xa4 Yokoin piti suunnitella parempi ohjaus ja kehitti nk. D-pad (engl. control-cross, ristiohjain), joka oli yksi nappi jota voitiin k\xc3\xa4ytt\xc3\xa4\xc3\xa4 nelj\xc3\xa4\xc3\xa4n suuntaan. _NEWLINE_Game & Watch -laitteita voisi kutsua tulevan Game Boyn prototyypeiksi._NEWLINE_Nintendon alkaessa j\xc3\xa4rjest\xc3\xa4\xc3\xa4 suunnittelijoitansa eri osastoihin, Yokoista tehtiin Researching and Development 1:sen johtaja. Ennen kuin Shigeru Miyamoto sai oman R&D-osastonsa, Yokoi auttoi h\xc3\xa4nt\xc3\xa4 tuottamaan h\xc3\xa4nen kuuluisimpiaan pelihallinimikkeit\xc3\xa4\xc3\xa4n kuten Donkey Kong ja Super Mario Bros.. 1985 Yokoin ryhm\xc3\xa4 oli vastuussa ensimm\xc3\xa4isest\xc3\xa4 Metroid-sarjan pelist\xc3\xa4, ja my\xc3\xb6hemmin vuonna 1986 osa ryhm\xc3\xa4st\xc3\xa4 perusti Intelligent Systems -nimisen videopelifirman. Yokoin pienentynyt ryhm\xc3\xa4 alkoi suunnitella Nintendon yht\xc3\xa4 tuottelianta laitetta, Game Boyta._NEWLINE_Game Boy julkaistiin vuonna 1989. Game Boyn n\xc3\xa4ytt\xc3\xb6 oli mustavalkoinen toisin kuin sen kilpailijoilla Sega Game Gearilla sek\xc3\xa4 Atari Lynxill\xc3\xa4. Koska sen ajan teknologialla akkujen kesto v\xc3\xa4rin\xc3\xa4ytollisiss\xc3\xa4 k\xc3\xa4sikonsoleissa oli huono, ei Yokoi halunnut tuottaa sellaista. T\xc3\xa4m\xc3\xa4 oli viisas teko, sill\xc3\xa4 Game Boyn kilpailijat kaatuivat juuri heikkoon akun kestoon._NEWLINE_Gunpei Yokoista oli tullut Nintendon sis\xc3\xa4ll\xc3\xa4 arvostettu henkil\xc3\xb6. Kuitenkin h\xc3\xa4nen kehitetty\xc3\xa4\xc3\xa4n kotikonsolin Virtual Boy alkoi alam\xc3\xa4ki. Virtual Boy oli silmill\xc3\xa4 pidett\xc3\xa4v\xc3\xa4 3D-grafiikkaa k\xc3\xa4ytt\xc3\xa4v\xc3\xa4 konsoli, mutta sen n\xc3\xa4ytt\xc3\xb6 \xc3\xa4rsytti joidenkin k\xc3\xa4ytt\xc3\xa4jien silmi\xc3\xa4 ja laitetta oli ep\xc3\xa4mukava k\xc3\xa4ytt\xc3\xa4\xc3\xa4. Virtual Boy ei menestynyt, ja tappio masensi Yokoita. Lopulta h\xc3\xa4n j\xc3\xa4tti eronanomuksensa 15. elokuuta 1996.\n_START_SECTION_\nNintendon j\xc3\xa4lkeen\n_START_PARAGRAPH_\nPian l\xc3\xa4hdetty\xc3\xa4\xc3\xa4n Nintendolta Yokoi perusti oman yrityksen nimelt\xc3\xa4\xc3\xa4n Koto Laboratory, ja h\xc3\xa4n alkoi kehitt\xc3\xa4\xc3\xa4 uutta k\xc3\xa4sikonsolia nimelt\xc3\xa4\xc3\xa4n WonderSwan. Laite tuotettiin yhteisty\xc3\xb6ss\xc3\xa4 Koton ja Bandain kanssa, mutta Gunpei ei ikin\xc3\xa4 n\xc3\xa4hnyt lopullista versiota siit\xc3\xa4, sill\xc3\xa4 se julkaistiin vuonna 1999 kaksi vuotta h\xc3\xa4nen kuolemansa j\xc3\xa4lkeen. Yokoi kuoli auto-onnettomuudessa 4. lokakuuta 1997. H\xc3\xa4n oli tutkimassa kahden auton kolaria, kun kaksi muuta autoa t\xc3\xb6rm\xc3\xa4siv\xc3\xa4t romuttuneeseen autoon kummaltakin puolelta. Yokoi j\xc3\xa4i puristuksiin ja h\xc3\xa4net kiid\xc3\xa4tettiin sairaalaan, jossa h\xc3\xa4net my\xc3\xb6hemmin todettiin kuolleeksi._NEWLINE_Ristiohjain on viel\xc3\xa4 nykyisin k\xc3\xa4yt\xc3\xb6ss\xc3\xa4 muun muassa pad-ohjaimissa.'